Ultimate Mets Database: Game of August 30, 2003 - Scorecard
Phillies 7, Mets 0 2003 Regular Season Game 134
Phillies 4, Mets 2 Next Game:
National League Standings, August 30, 2003 Die Skuilkrans Kopje – Skuilkrans
Die Skuilkrans Kopje
“Vriende van Skuilkrans” is ‘n nie-winsgewende vrywilligerorganisasie in ons omgewing wat natuurbewaring bevorder om dit ‘n beter bate vir inwoners te maak. Die gebiede waar ons bedrywig is, is Skuilkranskopje en die Moreletaspruit vanaf die N4 tot by Pretoriaweg. U het dalk al waargeneem dat ons (in samewerking met die grondeienaar, Stad van Tshwane Natuur-bewaring) alreeds met sukses baie onwettige uitheemse indringerplante in hierdie gebiede verwyder het. Dit het die gevolg dat biodiversiteit baie verbeter het en ook dat sekuriteit hier baie verbeter het. Die baie besoekers wat gereeld op die wandelpaaie in die kopje stap, kan hiervan getuig.
Ons wil graag ‘n beroep op u doen om ons te ondersteun en behulpsaam te wees in ons pogings. Een van die probleme wat ons nog ondervind, is dat tuinafval en bourommel oor grensdrade in hierdie natuurgebiede gegooi word. Ons wil u graag versoek om te verhinder dat dit gebeur en waar rommel voorheen oorgegooi is, om te help deur dit op te ruim. Alle opruiming en verwydering van vullis langs die rivier sal ook help om ons omgewing te verbeter.
Verder wil ons u aanmoedig om omgewingsensitief in u eie tuine te wees, spesifiek waar dit aan natuurgebiede grens, deur uitheemse indringerplante te verwyder. Plante wat veral ‘n probleem is sluit in: bome soos mak sering en wattel; struike soos lantana, luisbos, inkbessie, kankerrroos, stinkbaar en kasterolie; rankers soos katteklou, motvanger, aartappelranker en blaasklimop; en kaktus sook nagblomkaktus. ndien u vrae het of hulp benodig, sal ons graag help en u kan gerus met Günther of enige ander komiteelid skakel.
Ongewensde toegang tot die natuurgebied kan sekuriteitsrisiko’s skep. Om hierdie probleem aan te spreek, het ons reeds die gebied omhein waar dit na openbare paaie en oop ruimtes lei. Dit sal ook raadsaam wees dat u die goeie sekuriteitstandaarde met omheining om u eiendom handhaaf.
Vure kan, veral in die koppie wat nie meer op ‘n natuurlike brandsiklus brand nie, ‘n gevaar vir u eiendom inhou. Dit is daarom ook nodig dat u hierdie feit in ag neem met onderhoud van eiendom wat aan die natuurgebiede grens.
Ons sal graag met u in verbinding wil bly. Indien u nie alreeds ‘n lid is van ons organisasie is nie, wil ons u aanmoedig om aan te sluit. Andersinds sal ons graag u e-pos wil bekom sodat ons met u kan kommunikeer.
Vriende van die Skuilkrans kopje